b'\n_START_ARTICLE_\nMegawatt\n_START_PARAGRAPH_\nAcronimul MW, ce semnific\xc4\x83 un megawatt, este un cuv\xc3\xa2nt compus provenind din combinarea prefixului mega cu cuv\xc3\xa2ntul watt (a se vedea \xc8\x99i James Watt), cuv\xc3\xa2nt ce semnific\xc4\x83 unitatea de m\xc4\x83sur\xc4\x83 a puterii \xc3\xaen Sistemul Interna\xc8\x9bional (SI)._NEWLINE_Mega (cuv\xc3\xa2nt provenit din limba greac\xc4\x83) este un prefix multiplicator al unit\xc4\x83\xc8\x9bii de m\xc4\x83sur\xc4\x83 de baz\xc4\x83, egal cu 1.000.000 (un milion) sau, folosind nota\xc8\x9bia exponen\xc8\x9bial\xc4\x83, este 1 x 10\xe2\x81\xb6 unitatea de m\xc4\x83sur\xc4\x83. \xc3\x8en concluzie, un megawatt este egal cu 1.000.000 watt._NEWLINE_1 MW = 1.000.000 W = 1 x 10\xe2\x81\xb6 W = 10\xe2\x81\xb6 W_NEWLINE_Ca unitate de m\xc4\x83sur\xc4\x83 a puterii energiei electrice furnizate de centralele electrice watt-ul este o unitate mult prea mic\xc4\x83. De aceea, \xc3\xaen exprimarea concret\xc4\x83 a puterii debitate, recep\xc8\x9bionate \xc8\x99i/sau folosite \xc3\xaen industrie \xc8\x99i economie megawatt-ul este multiplul folosit ca "unitate" de m\xc4\x83sur\xc4\x83 a puterii \xc3\xaen locul watt-ului.'